Jesús Jericó ntꞌa neꞌas tjemey.
Newa jámatsja Jerusalén ntꞌa.
Culupwen nipj tjemey Jericó moꞌó.
Neꞌaj yom tüpüꞌü Zaqueo ló.
Tꞌemel tꞌeꞌéncatsja jupj jepa mpes.
Nin la tjiji,
tüpüꞌü jupj.
Niyom pꞌa wa neꞌaj natj wa tꞌemel jepa mpes.
Zaqueo yupj jis jépatsja jupj.
Tꞌemel pülücj tyáꞌatsja jupj,
Zaqueo.
Zaqueo po quelel si nucutsja Jesús.
Quelel nyúcatsja cana jupj.
Ma polel si nucutsja pajal pülücj tantan tjelyawun̈ mpes.
Zaqueo ꞌamá ꞌalá tón̈catsja,
ne nin.
Nin mpes mwalá way tsꞌüequené jupj,
tsꞌoway jay tjemey,
Jesús quelel nyúcatsja mpes.
Yon ton̈ca jin jámatsja Jesús.
Jesús yon ton̈ca nas tjemey,
yon jay ntꞌa tjinyuca,
Zaqueo ton̈ca ntꞌa.
Tjevele jupj lal:
—Zaqueo,
len̈ way palá was.
Mpapay Dios jos napj jum wya ntꞌa la pütꞌüs yacjam.
Mpes len̈ way palá tjacꞌ Zaqueo.
ꞌÜsüs jos la nüjüsü Jesús.
La pꞌa wa neꞌaj tjelejen̈,
tjunuc Jesús tjemey Zaqueo lal,
mpes pjü way tülü way tjowelepj malala la tjiji Jesús.
Tjowelepj:
“Yom malala lal tjemey,
wo ntꞌa ca maꞌajam”.
Tꞌücꞌ way ma sin ꞌyǘsatsja yupj.
Zaqueo pjü jis walapꞌaꞌa tjevele qjuis Jepa Jesús lal:
—Jipj napj Nejepa —tjevele—.
Ma ca malala la cüjay quinam.
Dios jos jin ca la mejay quinam.
Tꞌücꞌ way la mitad napj natsꞌaꞌá ca jis maꞌayá tꞌemel cjuwá quinam.
La pꞌa jus tsyawil,
tüpweques jupj tꞌemel püna pꞌin,
niswa ca maꞌayá jupj tꞌemel.
Pjaní tüpweques mpes,
yulupjana ca maꞌayá —tjevele Zaqueo.
Jesús tjevele jupj lal:
—Malálatsja jipj Dios lal.
Yacjaj ꞌücj ꞌe tepalá Dios lal,
mpes ca mpüꞌüm Dios lal.
Nin ca nsem jipj wya ntꞌa patja jilal.
Pyon quinam jipj,
Abraham tepyona jin pꞌiyá püná,
mpes ꞌücj ꞌe tepalá Dios lal.
Ma sa con̈ Dios ꞌa malala yupj.
Len̈ jinwá yupj Dios lal.
Napj tjacuwis la pal len̈ jis tjevyala jis lal.
Jis capj pꞌyacj mpes ca ꞌüsüs nsem yupj Dios lal ne ca ꞌücj mpatjam yupj jupj lal.
Napj pꞌiyá niná Yomen Dios jas tjejyamá.